เอธิโอเปียนแอร์ไลน์

เอธิโอเปียแอร์ไลน์  เป็นสายการบินประจำชาติและสายการบินที่ใหญ่ที่สุดของประเทศเอธิโอเปีย โดยมีฐานการบินหลักอยู่ที่ท่าอากาศยานนานาชาติโบเลและมีสำนักงานใหญ่ในอาดดิสอาบาบา เอธิโอเปียนให้บริการเที่ยวบินสู่จุดหมายปลายทาง 136 แห่งทั่วโลก รวมทั้งจุดหมายปลายทางในประเทศ 17 แห่ง และให้บริการเครื่องบินเช่าขนส่งผู้โดยสารและสินค้า
ประวัติ.
ก่อตั้งขึ้นเมื่อวันที่ 30 ธันวาคม พ.ศ. 2488 โดยจักรพรรดิเฮลี เซลาสซี ด้วยความช่วยเหลือจาก TWA เริ่มปฏิบัติงานเมื่อวันที่ 8 เมษายน พ.ศ. 2489 พร้อมกับเที่ยวบินรายสัปดาห์ระหว่างกรุงอาดดิสอาบาบา และกรุงไคโร ด้วยเครื่องบินใบพัด ดักลาส ดีซี-3 จำนวน 5 ลำ
เส้นทางการบินระยะไกลเส้นทางแรกเริ่มให้บริการบินไปยังแฟรงก์เฟิร์ตเมื่อ พ.ศ. 2501 และเริ่มเที่ยวบินอย่างเป็นทางการครั้งแรกเมื่อเดือนมกราคม พ.ศ. 2504 จากกรุงอาดดิสอาบาบา ไปยังไนโรบี ใน พ.ศ. 2508 ได้เปลี่ยนรูปแบบกิจการจากบรรษัทไปเป็นบริ
ษัทมหาชน และเปลี่ยนชื่อจาก Ethiopian Air Lines ไปเป็น Ethiopian Airlines ซึ่งรัฐบาลเอธิโอเปียเป็นเจ้าของกิจการทั้งหมด มีลูกจ้าง 6,557 คน (มีนาคม พ.ศ. 2556)
กิจการองค์กร.
ผลประกอบการ.
ผลประกอบการของเอธิโอเปียนแอร์ไลน์ ในช่วงปี 2007-2022 มีดังนี้:
จุดหมายปลางทาง.
ข้อตกลงการบินร่วม.
ณ เดือนมีนาคม ค.ศ. 2024 เอธิโอเปียนแอร์ไลน์มีข้อตกลงการบินร่วมกับสายการบินต่างๆ ดังต่อไปนี้:
<templatestyles src="Div col/styles.css"/>
ฝูงบิน.
ฝูงบินปัจจุบัน.
ณ เดือนพฤษภาคม ค.ศ. 2024 เอธิโอเปียนแอร์ไลน์มีเครื่องบินประจำการในฝูงบินดังนี้:
เอธิโอเปียนแอร์ไลน์มีอายุฝูงบินเฉลี่ย 8.3 ปี
การจัดหา/ปลดระวาง.
เมื่อเดือนกุมภาพันธ์ ค.ศ. 2005 เอธิโอเปียแอร์ไลน์ได้เซ็นสัญญาข้อตกลงเบื้องต้นในการซื้อเครื่องบินโบอิง 787 ดรีมไลเนอร์ จำนวน 10 ลำ (5 ยืนยัน 5 พิจารณา) ต่อมาวันที่ 31 พฤษภาคม ค.ศ. 2005 โบอิงได้ประกาศว่าเอธิโอเปียแอร์ไลน์ตกลงสั่งซื้อเครื่องบินทั้งหมด 10 ลำ เวลาที่คาดว่าจะส่งมอบอยู่ระหว่าง ค.ศ. 2008-2011
บริการบรรทุกสินค้าของเอธิโอเปียแอร์ไลน์ดำเนินการโดยเครื่องบินขนส่งสินค้า โบอิง 757-200พีเอฟ จำนวน 2 ลำ ไปยังจุดหมายปลายทางในแอฟริกา ตะวันออกกลาง อินเดีย และยุโรป
ในระหว่าง 5 เดือนแรกของ ค.ศ. 2007 ฝ่ายคลังสินค้าของเอธิโอเปียแอร์ไลน์ได้เช่าเครื่องบิน ดีซี-10-30เอฟ จำนวน 2 ลำจากเวิลด์แอร์เวย์เพื่อเพิ่มความสามารถในการบรรทุกสินค้าในเครือข่าย
ในเดือนกรกฎาคม ค.ศ. 2007 เอธิโอเปียแอร์ไลน์ประกาศว่าได้ซื้อเครื่องบิน เอ็มดี-11เอฟ หนึ่งลำ ซึ่งจะส่งมอบในเดือนมกราคม ค.ศ. 2008 และมีความจำนงจะเช่าเครื่องบินรุ่นเดียวกันอีกลำหนึ่งในปีเดียวกัน
ในเดือนพฤศจิกายน ค.ศ. 2007 เอธิโอเปียแอร์ไลน์ได้เช่าเครื่องบินบรรทุกสินค้า โบอิง 747-200 สองลำ ซึ่งขับเคลื่อนโดยเครื่องยนต์จีอี
อุบัติเหตุและอุบัติการณ์สำคัญ.
ตั้งแต่ พ.ศ. 2513 เป็นต้นมา เครื่องบินของสายการบินเอธิโอเปียนแอร์ไลน์สเกิดอุบัติเหตุที่ทำให้มีผู้เสียชีวิตจำนวนมาก 2 ครั้ง
วันที่ 15 กันยายน พ.ศ. 2531 หลังจากเครื่องบิน โบอิง 737 เที่ยวบินที่ 604 เดินทางออกจาก Bahir Dar เอธิโอเปีย มีนกพิราบถูกดูดเข้าไปในเครื่องยนต์ทั้งสองเครื่อง เครื่องหนึ่งสูญเสียแรงขับดันเกือบจะทันที และอีกเครื่องหนึ่งสูญเสียแรงขับดันขณะย้อนกลับไปยังท่าอากาศยานเพื่อลงจอดฉุกเฉิน ทำให้เครื่องบินตกกระแทกพื้น มีผู้เสียชีวิต 31 คนจากจำนวนคนทั้งหมด 105 คน
วันที่ 23 มีนาคม พ.ศ. 2539 คนร้าย 3 คนได้จี้เครื่องบิน โบอิง 767 เที่ยวบินที่ 961 ซึ่งเป็นเที่ยวบินแรกในเส้นทาง อาดดิสอาบาบา-ไนโรบี-บราชซาวิลล์-ลากอส-อาบิดจาน คนร้ายได้บังคับให้นักบินนำเครื่องบินไปยังออสเตรเลีย ขณะที่กำลังมุ่งลงทางทิศใต้เลียบชายฝั่งแอฟริกา เจ้าหน้าที่ควบคุมที่ไนโรบีได้แนะนำนักบินให้นำเครื่องลงจอดที่มอมบาซา ระหว่างนั้นเชื้อเพลิงไหลออกและเครื่องยนต์เครื่องหนึ่งหยุดทำงาน ขณะที่นักบินพยายามนำเครื่องลงจอดใกล้เกาะโมโรนี ในหมู่เกาะโคโมโรส เชื้อเพลิงได้หมดลง เครื่องบินตกลงสู่ทะเลห่างจากชายฝั่ง 500 เมตร ผู้โดยสารและลูกเรือ 123 คนจากทั้งหมด 175 คนเสียชีวิต นักบินของเครื่องคือกัปตัน Leul Abate ได้รับการกล่าวขานจากสื่อในสหรัฐอเมริกาให้เป็นบุคคลแห่งสัปดาห์ในฐานะที่นำเครื่องบินลงจอดในมหาสมุทรอย่างนุ่มนวลและรักษาชีวิตผู้โดยสารบางส่วนไว้ได้ ขณะที่คนร้ายทั้ง 3 นั้นเชื่อว่าเสียชีวิต